Qatar Airways joriy yilda dunyoning eng yaxshi aviakompaniyasiga aylandi. U Skytrax reytingida birinchi o‘rinni qo‘lga kiritdi. Ikkinchi pog‘onadan Singapore Airlines joy olgan bo‘lsa, uchinchi o‘rinda - ANA. Shuningdek, eng yaxshi aviakompaniyalar top-5ligiga Emirates va Cathay Pacific ham kirdi. Eslatib o‘tamiz, 2016 yilda ekspertlar eng yaxshi aviakompaniya sifatida Emirates’ni tan olishgandi. Skytrax top-100ligidan “O‘zbekiston havo yo‘llari” MAK joy olmagan. To‘liq ro‘yxat bilan quyidagi havola orqali tanishingiz mumkin.